**MENO AGNEŠKA**

(duchovný výklad)

Je spojenie dvoch mien dvoch svätíc:

mojej birmovnej patrónky, **sv. Agnesy Rímskej, panny a mučenice** 4. storočia

a **sv. Anežky Českej Přemyslovnej, panny, rehoľnice,** z prelomu 12./13 storočia.

Agnesa + Anežka = Agneška 😊

Anežka sa do slovenčiny prekladá ako Agnesa, resp. Agnesa je do češtiny prekladaná ako Anežka. 😊

**Sv. Anežka Česka** sa venovala charitatívnej službe, založila nemocnicu. Je sesternicou sv. Alžbety Bratislavskej (Uhorskej, Durínskej), ktorá ju na duchovnej ceste sprevádzala, najviac ovplyvnila a bola jej vzorom. Má teda súvis so Slovenskom. Je to zároveň svätica z Čiech, kde budem ako zasv. panna pôsobiť.

Anežka - Agnesa etymologicky **Agnus**, **baránok**, tzn. **čistý**, **nevinný**. Takýto je etymologický význam tohto mena.

(No a keď si pozrieme, čo znamená slovo Blanka - tzn. Bianca, tak etymologicky to znamená **čistý, biely**). Meno Agneška teda poukazuje aj na hlboké puto medzi mnou a mojou dvojičkou, sr. Blankou ISMM. 😊

Čistý a nevinný v úmysloch, priezračný ako kryštál, úprimný, pokorný, detsky dôverujúci, zároveň radostný a (len) dobro (charitu) činiaci. A nakoniec inteligentne rozumný (obe svätice boli z vyššieho, sv. Anežka Česka priamo z kráľovského rodu). Táto kráľovská (šľachtická) črta je spoločná aj so sv. Ignácom z Loyoly, narodeného do rodiny baskického šľachtica.

Takto ↑ (s týmto programom + pozri výklad erbu) si predstavujem seba ako zasvätenú pannu, ako kresťana.